રાજકોટના સિનીયર નેફ્રોલોજીસ્ટ (કિડની નિષ્ણાત) ડો. સંજય પંડયા દ્વારા છેલ્લા ૧૨ વર્ષ થી કિડની અંગે જનજાગૃતિ ફેલાવવા માટે કિડની એજયુકેશન ફાઉન્ડેશન નામે સંસ્થાની સ્થાપના કરી અને ગુજરાતી ભાષામાં “તમારી કિડની બચાવો” પુસ્તક પ્રકાશિત કરવામાં આવ્યુ. તેને અપ્રતિમ પ્રતિભાવો સાંપડતા તેનો અંગ્રેજી અને હિન્દી ભાષામાં અનુવાદ કરાયો.ત્યારબાદ તેને www.KidneyEducation.com વેબસાઇટ બનાવી તેના પર નિ:શુલ્ક રીતે લોકોને પ્રાપ્ત થાય અને સરળતાથી દેશ અને દુનિયાના સિમાડા ની મર્યાદા ન રહે તે માટે લોકો માટે તેને પ્રસ્તુત કરવમાં આવી. વર્ષોવર્ષ તેમા નવી ભાષાઓનો ઉમેરો કરવામાં આવ્યો અને આજે તે દેશ અને વિદેશની ૩૦ જેટલી ભારતીય અને આંતરરાષ્ટ્રિય ભાષાઓમાં ઉપલબ્ધ કરાવામા આવી છે.